Απόφαση του Γενικού Δικαστηρίου (όγδοο τμήμα) της 12ης Ιουλίου 2018 – Viscas κατά Επιτροπής
(Υπόθεση T‑422/14)
«Ανταγωνισμός – Συμπράξεις – Ευρωπαϊκή αγορά των ηλεκτρικών καλωδίων – Απόφαση με την οποία διαπιστώνεται παράβαση του άρθρου 101 ΣΛΕΕ – Διαρκής και ενιαία παράβαση – Απόδειξη της παραβάσεως – Διάρκεια της συμμετοχής – Δημόσια αποστασιοποίηση – Υπολογισμός του ύψους του προστίμου – Σοβαρότητα της παραβάσεως – Πλήρης δικαιοδοσία»
1.      Ανταγωνισμός – Διοικητική διαδικασία – Απόφαση της Επιτροπής διαπιστώνουσα παράβαση – Η Επιτροπή φέρει το βάρος αποδείξεως της παραβάσεως και της διάρκειάς της – Τρόπος αποδείξεως – Προσφυγή σε μια δέσμη ενδείξεων – Απαιτούμενος βαθμός αποδεικτικής ισχύος όσον αφορά τις επιμέρους ενδείξεις – Επιτρέπεται η συνολική εκτίμηση δέσμης ενδείξεων – Τήρηση της αρχής της ίσης μεταχειρίσεως
(Άρθρο 101 § 1ΣΛΕΕ)
(βλ. σκέψεις 44-60, 66-68)
2.      Ένδικη διαδικασία – Παρέμβαση – Λόγοι ακυρώσεως διαφορετικοί από αυτούς του υπέρ ου η παρέμβαση κύριου διαδίκου – Παραδεκτό – Προϋπόθεση – Σύνδεση με το αντικείμενο της διαφοράς
(Κανονισμός Διαδικασίας του Γενικού Δικαστηρίου, άρθρο 142 §§1 και 3)
(βλ. σκέψεις 62-65)
3.      Ανταγωνισμός – Διοικητική διαδικασία – Απόφαση της Επιτροπής διαπιστώνουσα παράβαση – Η Επιτροπή φέρει το βάρος αποδείξεως της παραβάσεως και της διάρκειάς της – Περιεχόμενο της έννοιας του βάρους αποδείξεως – Απόδειξη της παύσεως της παραβάσεως – Μη αποστασιοποίηση από τις ληφθείσες αποφάσεις – Δημόσια αποστασιοποίηση – Κριτήρια εκτιμήσεως
(Άρθρο 101 § 1ΣΛΕΕ)
(βλ. σκέψεις 75-80, 117, 118, 125, 126, 146, 147)
4.      Ανταγωνισμός – Κανόνες της Ένωσης – Κατά τόπον πεδίο εφαρμογής – Σύμπραξη που έχει τεθεί σε εφαρμογή ή μπορεί να προκαλέσει άμεσα και ουσιώδη αποτελέσματα στην εσωτερική αγορά – Κριτήριο του άμεσου, ουσιώδους και προβλέψιμου αποτελέσματος – Εκτίμηση βάσει των συνολικών αποτελεσμάτων των επίμαχων πρακτικών
(Άρθρο 101 § 1ΣΛΕΕ)
(βλ. σκέψεις 98-102, 107-115)
5.      Ανταγωνισμός – Πρόστιμα – Ύψος – Καθορισμός – Καθορισμός του βασικού ποσού – Προσδιορισμός της αξίας των πωλήσεων – Πωλήσεις που συνδέονται άμεσα ή έμμεσα με την παράβαση – Συνεκτίμηση των πωλήσεων που πραγματοποιήθηκαν παγκοσμίως για να αντικατοπτριστεί η σχετική βαρύτητα της συμμετοχής κάθε επιχειρήσεως στην παράβαση
(Κανονισμός 1/2003 του Συμβουλίου, άρθρο 23 §§ 2 και 3· ανακοίνωση 2006/C 210/02 της Επιτροπής, σκέψεις 13 και 18)
(βλ. σκέψεις 179-195)
6.      Ανταγωνισμός – Πρόστιμα – Ύψος – Καθορισμός – Καθορισμός του βασικού ποσού – Προσδιορισμός της αξίας των πωλήσεων – Πωλήσεις που συνδέονται άμεσα ή έμμεσα με την παράβαση – Αξία των πωλήσεων για τον καθορισμό του βασικού ποσού του προστίμου θυγατρικής – Συνεκτίμηση πωλήσεων που πραγματοποιήθηκαν από τις μητρικές εταιρίες – Πωλήσεις των μητρικών εταιριών που πραγματοποιήθηκαν σε αγορά η οποία επηρεάσθηκε από τη σύμπραξη – Μητρικές εταιρίες και θυγατρική που αποτελούν μία οικονομική ενότητα – Επιτρέπεται
(Κανονισμός 1/2003 του Συμβουλίου, άρθρο 23 §§ 2 και 3· ανακοίνωση 2006/C 210/02 της Επιτροπής, σκέψεις 13 και 18)
(βλ. σκέψεις 204-213)
7.      Ανταγωνισμός – Πρόστιμα – Ύψος – Καθορισμός – Καθορισμός του βασικού ποσού – Σοβαρότητα της παραβάσεως – Κριτήρια εκτιμήσεως – Συνολικό μερίδιο αγοράς όλων των εμπλεκόμενων επιχειρήσεων – Γεωγραφική έκταση της παραβάσεως
(Κανονισμός 1/2003 του Συμβουλίου, άρθρο 23 §§ 2 και 3· ανακοίνωση 2006/C 210/02 της Επιτροπής, σκέψη 22)
(βλ. σκέψεις 224, 227)
8.      Ανταγωνισμός – Πρόστιμα – Ύψος – Καθορισμός – Αρχή της ίσης μεταχειρίσεως – Περιεχόμενο – Μια επιχείρηση δεν μπορεί να απαιτήσει την άνευ δυσμενών διακρίσεων εφαρμογή παράνομης μεταχειρίσεως της οποίας έτυχαν άλλες εμπλεκόμενες επιχειρήσεις
(Κανονισμός 1/2003 του Συμβουλίου, άρθρο 23 §§ 2 και 3)
(βλ. σκέψη 248)
Αντικείμενο
Προσφυγή δυνάμει του άρθρου 263 ΣΛΕΕ με την οποία ζητείται, αφενός, η μερική ακύρωση της αποφάσεως C(2014) 2139 τελικό της Επιτροπής, της 2ας Απριλίου 2014, σχετικά με διαδικασία εφαρμογής του άρθρου 101 [ΣΛΕΕ] και του άρθρου 53 της Συμφωνίας [ΕΟΧ] (υπόθεση AT.39610 – Ηλεκτρικά καλώδια), κατά το μέτρο που αφορά την προσφεύγουσα και, αφετέρου, η μείωση του προστίμου που επιβλήθηκε σε αυτήν.
Διατακτικό
Το Γενικό Δικαστήριο αποφασίζει:
1)
Απορρίπτει την προσφυγή.
2)
Καταδικάζει τη Viscas Corp. να φέρει, πέραν των δικαστικών εξόδων της, και τα έξοδα της Ευρωπαϊκής Επιτροπής.
3)
Η Furukawa Electric Co. Ltd φέρει τα δικαστικά έξοδά της.